da en da da da da da en fr en et da da da da nl fr fr en da da da de de fr da da da et da da da en en it az da en da en da en en da da it az da en en da de da da da da da da da da da da da da da da da da da da da da da da da da da da en da da da da da da en da sv da da da da en es es sk tr en de da da da da da en da da da de sv da da da de da da en de da da da nb da da da da da en da da sv da
Har du brug for hjælp? Kontakt kundeservice på telefon +45 33 48 05 05 eller mail: service@kirke.dk.
Indtast koden som du har modtaget på SMS
Indtast mail og adgangskode og få adgang.
Ny sognepræst i Horsens Klostersogn, Aarhus Stift søges
En stilling som sognepræst i Horsens Klostersogn i Aarhus Stift er ledig.
Til stillingen er knyttet en særlig forpligtelse på 10% til at have fokus på tilflyttere, og det helt nye kvarter på havnen. Forpligtelsen er knyttet til Sønderbro og Vor Frelser sogne.
Stillingen er lønindplaceret i løngruppe 1, aftale af 9. november 2011 mellem Finansministeriet og Akademikerne om aflønning af tjenestemandsansatte præster i folkekirken. Der ydes et rådighedstillæg med et afrundet grundbeløb pr. 31. marts 2012 på kr. 43.000 årligt.
Der tages forbehold om udvidelse af ansættelsesområdet i overensstemmelse med Finansministeriets aftale af 15. august 1975 med tjenestemændenes centralorganisationer om ansættelsesområder for tjenestemænd i staten, folkeskolen og folkekirken.
Der er ikke knyttet tjenestebolig til stillingen.
For ikke ordinerede ansøgere bedes kopi af eksamenspapirer og attest fra Pastoralseminariet vedlagt.
Både mænd og kvinder opfordres til at søge stillingen.
Ansøgninger stiles til Kirkeministeriet og indsendes til Biskoppen over Aarhus Stift, Dalgas Avenue 46, 8000 Aarhus C, e-post: kmaar@km.dk, og skal være biskoppen i hænde senest opslagets udløbsdato kl. 15.00.
Embedsbeskrivelse for sognepræst i Horsens Klostersogn
Horsens Klostersogn (befolkning 13.507 personer/medlemmer 8.459) er et stort midtbysogn i vækst. Sognet består både af lejligheder og villaer, bymidte og natur.
Klosterkirken er en unik kirke fra 1275. Den er opført som en fløj af et franciskanerkloster og rummer foruden 450 siddepladser en rigdom af inventar. Ud over gudstjenester og kirkelige handlinger anvendes kirken til store begivenheder og events. Arealet omkring Klosterkirken er et grønt åndehul midt i byen, der benyttes af mange mennesker. Der er ingen kirkegård ved kirken, men vi driver sammen med de øvrige midtbykirker tre kirkegårde. Sognegården (Klostergården) ligger på det grønne område ved kirken, hvor du og kirkens øvrige ansatte har kontor. Klostergården bruges til mange aktiviteter hen over alle ugens dage – se og læs mere på www.horsensklostersogn.dk
Hos os finder du:
En præstegruppe på tre fuldtidsansatte præster ved Klosterkirken, der har et godt og inspirerende kollegaskab
Engagerede medarbejdere, et aktivt menighedsråd og en gruppe af frivillige
Et hus med mange mennesker, der evner at arbejde sammen
En bred vifte af gudstjenesteformer, mange aktiviteter og et rigt musikliv
En smuk kirke fuld af historie
En kirke med lyst og plads til at tænke nyt
Et velfungerende samspil mellem kirkens og byens liv
Et attraktivt samarbejde med skoler og institutioner
Et sogn med en bred befolkningssammensætning
Et kollegialt provstifællesskab (35 præster)
Hvad forventer vi af dig?
At du er en dygtig teolog og prædikant
At du har mod på at være kirke uden for kirkerummet (10% af stillingen har fokus på folkekirkens kontakt med tilflyttere)
At du er fleksibel og kan se værdien i at samarbejde
At du er nysgerrig på, hvad det vil sige at være kirke i dag
At du synes, det er energi- og meningsskabende at byde aktivt ind med nye ideer
De tre kirker i midtbyen; Sønderbro Kirke, Vor Frelser Kirke og Klosterkirken oplever, at der i disse år er rigtig mange, der kalder på folkekirken. Vi har derfor øget vores samarbejde, for at kunne skabe mere kirke for flere forskellige målgrupper i byen. Vores mål er, at så mange som muligt oplever kirken som relevant i form og indhold. De tre sogne har sammen udvalgt relevante fælles arbejdsområder. Din opgave for midtbykirkerne er at arbejde med fokus på tilflyttere, og det helt nye kvarter på havnen. (10 % af din stilling). Samtidig med at vi tre sogne har fokus på befolkningstilvækst, har provstiet valgt at fokusere på dette felt de næste 4 år, igennem et projekt vi kalder ”Vokseværk”.
For yderligere information og besøg kontaktes:
Menighedsrådsformand Claus Holck Pape 20 58 54 02.
Sognepræst Ane Helgestad Bjerregaard 24 61 09 79.
Sognepræst Hanne Henriksen 24 61 09 66.
Udgivet af Kristeligt Dagblad
Vimmelskaftet 47 1161 København K. Telefon: +45 33 48 05 00 Mail: redaktion@kirke.dk CVR nr. DK-17725114
Ansvarshavende chefredaktør: Jeppe Duvå
Vi tager ansvar for indholdet og er tilmeldt